**HRVATSKO KNJIŽNIČARSKO DRUŠTVO**

**Komisija za bolničke knjižnice**

**Predsjednica: Mirela Podobnik, dipl.knjiž., prof.**

**E-mail: mirela@pozeska-bolnica.hr**

**Opća županijska bolnica Požega**

**Osječka 106, Požega 34000**

**Tel/fax 034 254 496**

**Zapisnik sa 5. e- sastanka Komisije za bolničke knjižnice**

**održanog 12. do 13. veljače 2020. godine**

Komisija za bolničke knjižnice u novom mandatnom razdoblju 2018.-2020.g. održala je 5. e-sastanak od 12. do 26. veljače 2020. godine.

Sastanku su prisustvovali svi članovi Komisije.

5.e-sastanak Komisije za bolničke knjižnice je imao četiri točke Dnevnog reda.

**Dnevni red**

1. Usvajanje dnevnog reda
2. Usvajanje Zapisnika s 4. e-sastanka KBK
3. Predstavljanje Komisije za bolničke knjižnice u Spomenici HKD prigodom 80. obljetnice osnivanja i rada Društva
4. Razno

**Ad 1**)

Jednoglasno je prihvaćen Dnevni red. Kolegica Ljiljana Pavičić je predložila dopunu dnevnog reda koja bi sadržavala raspravu oko Nacrta Pravilnika o upisniku knjižnica za koji je otvoreno javno savjetovanje. Prijedlog nije prihvaćen odlukom članova jer je javno savjetovanje otvoreno do 6.ožujka što nam ostavlja dosta vremena za reakciju Komisije. Trenutno je, složili su se svi, važnije oblikovati tekst o našoj Komisiji za najavljenu Spomenicu HKD-a. Prijedlog Ljiljane Pavičić biti će tema sljedećeg e-sastanaka Komisije.

**Ad 2**)

Jednoglasno je usvojen Zapisnik sa 4. e-sastanak Komisije za bolničke knjižnice.

**Ad 3)**

Predsjednica je iznijela članovima kako ove godine HKD-a slavi 80 godina svoga postojanja pa bi cijela godina trebala proteći u slavljeničkom raspoloženju i sve aktivnosti društva su usmjerene na obilježavanje te značajne obljetnice. Proslava jubileja će biti popraćena prigodnom publikacijom u izdanju HKD-a u kojoj će naglasak biti na prikazu razvojnog puta te doprinosa stručnih tijela HKD. Radni naslov publikacije je *Hrvatsko knjižničarsko društvo – 80 godina u službi razvoja knjižnica, knjižničarstva i knjižničarske profesije.* Na 11. sjednici Stručnog odbora koja se održala 31.01.2020. svi predsjednici sekcija/komisija/radnih grupa zamoljeni su da pošalju priloge o svojim sekcijama/komisijama/radnim grupama prema uputama koje smo dobili od kolegice Ane Barbarić. Predsjednica je zamolila članove za suradnju pri sastavljanju teksta, posebice prijašnjih predsjednica. Kolegice Danica, Gordana i Ljiljana su poslale svoje verzije teksta. Ostali članovi su slali dopune tekstu. Predsjednica je zamolila sve članove da se fokusiraju isključivo na podatke o djelovanju Komisije jer je pristigla ogromna količina podataka. Predsjednica je skratila tekst na propisanu veličinu (3 kartice teksta) i članovi Komisije uz kraću raspravu su prihvatili predloženu verziju kao konačni oblik teksta kojim se predstavljamo u monografiji. Uz tekst je priložena jednu fotografija članova Komisije.

**Ad 4)**

Članovima su na uvid poslani materijali sa prethodnih sjednica Stručnog odbora HKD-a. Nije bilo dodatnih pitanja, prijedloga niti rasprave.

Zapisnik sastavila:

Mirela Podobnik, dipl. knjiž.,prof.